Herodes blev af sin far [[Antipater (idumæer)|Antipater]] udnævnt til guvernør over Galilæa som 25-årig. Efter Antipaters død blev Herodes udpeget til konge af [[Det romerske Senat]]. Under Herodes' besøg i [[Rom]] ofrede han til Roms guder på [[Kapitol]]. Herodes fik først fuld kontrol over sit kongerige i 37 f.Kr. og fik snart udryddet de sidste [[Makkabæerne|Makkabæere]]. I sin regeringstid anlagde han den store dybvandshavn [[Caesarea Maritima]] i det nordlige Iudaea, borgen [[Masada]] ved [[Det Døde Hav|Dødehavet]], et vinterpalads i [[Jericho]], det nordlige [[Sebastefort]] og [[Herodium]], hans kongepalads, regeringscenter og gravmonument. Herodes stod også for en imponerende ombygning og udvidelse af [[Templet i Jerusalem]].
Religion Historie Humaniora